**VILNIAUS ŠV. KRISTOFORO PROGIMNAZIJA**

**PROGIMNAZIJOS TARYBOS**

**PROTOKOLAS**

2022-09-21 Nr. (1.4 M) 1-4-7

Vilnius

Posėdis vyko: 2022 m. rugsėjo 20 d. (16.30-18.00 val.)

Posėdį vedė: tarybos pirmininkė Ramunė Skestenienė

Posėdžio sekretorė: Ingrida Danisevičiūtė

Dalyvavo progimnazijos tarybos nariai: Rūta Ramoškaitė-Stongvilienė, Ramunė Guogytė, Jurgita Molienė, Algirdas Tomas Parulis, Agnė Dicevičiūtė, Sandra Miniotaitė.

DARBOTVARKĖ:

1. Mokytojo dienos pamokų tvarkos aptarimas.

2. 5-okų valgymo pertraukos metu problemos – nespėjama pavalgyti ­– aptarimas. (Inicijuota tėvų).

3. „Padovanok knygą mokyklai“ iniciatyvos aptarimas.

4. „Telefonų viešbutis“ iniciatyvos aptarimas.

5. Tarybos nario Algirdo Tomo Parulio inicijuoti klausimai dėl:

- „Stop & Go“ aikštelės;

- spintelių įrengimo galimybės svarstymas.

- fizinio ugdymo pamokų pradinių klasių mokiniams problemos aptarimas.

- VDM darbo laiko klausimas.

6. Mokyklos radinių vietos klausimas.

1. SVARSTYTA: Mokytojo dienos pamokų tvarkos aptarimas.

Ramunė Skestenienė pristatė du Mokytojo dienos pamokų vedimo variantus: sutrumpinti pamokas arba turėti 4-ias įprasto ilgio pamokas. Buvo nutarta prabalsuoti.

1. NUTARTA: Mokytojo dienos proga turėti keturias įprastos trukmės pamokas. Balsavo: „už" - vienbalsiai.

2.SVARSTYTA: 5-okų nespėjimas pavalgyti pertraukos metu.

Tarybos nariai diskutavo apie valgyklos darbą. Ramunė Skestenienė pažymėjo, kad maistas valgykloje labai pagerėjo, meniu daug įvairesnis, yra vegetariškų patiekalų pasirinkimas, be to – valgyklos darbuotojos daug draugiškesnės ir aptarnavimas malonus. Tėvų iškelta problema: penktokai nespėja pavalgyti, nes didelės eilės. Jurgita Molienė atkreipė dėmesį, kad valgykla užsidaro anksčiau nei 15 val.

2. NUTARTA: palikti klausimą atvirą stebėjimui.

3. SVARSTYTA: „Padovanok knygą mokyklai“ iniciatyvos aptarimas.

Rūtos Ramoškaitės-Stongvilienės iniciatyva priimta su entuziazmu. Buvo diskutuojama, kokia metų dieną tam geriausiai tiktų. Daugiausia pritarimų sulaukė kovo 16 d., kuri yra oficiali Knygnešių diena. Jurgita Molienė pasiūlė organizuoti Knygų Kalėdas.

3. NUTARTA: Rūta Ramoškaitė-Stongvilienė kartu su bibliotekininke Aldona Rutkauskiene sudarys reikalingų mokyklai knygų sąrašą.

4. SVARSTYTA: „Telefonų viešbutis“ iniciatyvos įgyvendinimas.

Ramunė Skestenienė apžvelgė iniciatyvos įgyvendinimo pasiekimus. Apsispręsti reikia dėl:

* bendrų telefonų (ne)naudojimo taisyklių priėmimo visoms pamokoms;
* telefonų naudojimą palikti pačių mokinių sąmoningam apsisprendimui.

Nuomonės išsiskyrė: mokytojos Ramunė Guogytė ir Rūta Ramoškaitė-Stongvilienė siūlė vienodas taisykles visiems, Ramunė Skestenienė kalbėjo apie tai, kad telefonai kartais naudingi pamokose dėl interaktyvių programėlių. Mokinių Agnės (už sąmoningą naudojimą) ir Sandros (už bedras taisykles) nuomonės taip pat išsiskyrė. Buvo balsuota: „už bendras telefonų naudojimo taisykles pamokų metu“ – 4 balsai, „už sąmoningą naudojimą“ – 3 balsai.

NUTARTA: priimta naudotis bendromis telefonų naudojimo taisyklėmis pamokų metu. Ramunė Skestenienė apie nustatytas taisykles informuos tėvus ir mokytojus: telefonai pamokų metu naudojami tik mokymosi reikmėms, tačiau atėjus į pamoką jie iš karto padedami į „Telefonų viešbučio“ dėžutes. Reikalui esant telefonai lieka dėžutėse ir pertraukos metu. Ramunė Guogytė išsiaiškins, kiek telefonų dėžučių trūksta.

5. SVARSTYTA: tarybos nario Algirdo Tomo Parulio iškelti klausimai.

- „Stop & Go“ aikštelės naudojimas mokyklos tėvų reikmėms (t. y. vaikų atvežimui) yra nebeaktualus, kadangi keitėsi kelio ženklai prie mokyklos teritorijos;

- spintelių įrengimų galimybės svarstymas. Ramunė Skestenienė priminė, kad dėl techninių galimybių visiems spintelių įrengti mokykloje neįmanoma. Kalbėta apie tai, kad įsigijus spinteles būtų reikalinga jų priežiūra;

- dėl sporto salės trūkumo pradinių klasių mokiniams. Algirdas Tomas Parulis pateikė pasiūlymus naudoti būsimą lauko klasę arba nuomotis iš privataus sektoriaus patalpas, „Šatrijos“ klubo patalpas;

- VDM grupės darbo laikas. Algirdas Tomas Parulis pateikė pastebėjimą, kad VDM grupės vaikai jaučia spaudimą iš mokytojų pusės skambinti tėvams atvykti į mokyklą anksčiau.

NUTARTA: „Stop & Go“ aikštelės klausimas anuliuotas; priimta, kad spintelių įrengimas yra neįmanomas, nes visų mokinių aprūpinti mokykla negali; dėl sporto salės nuomos galimybių Algirdas Tomas Parulis pasidomės „Šatrijos“ klube ir šalia mokyklos esančiose privačiose organizacijose; VDM grupės darbo laikas bus paliktas stebėjimui, nes nusiskundimas tik vienas ir gali būti asmeninis vienkartinis nesusipratimas.

6. SVARSTYTA: mokyklos radinių vietos mokykloje klausimas.

Klausimas inicijuotas Ramunės Guogytės. Aptarti būdai, kaip galima būtų pranešinėti apie pamestus daiktus mokykloje. Jurgita Molienė pasidalino patirtimi skelbti „Pamesti daiktai ieško šeimininkų“ Facebook skiltyje.

NUTARTA: klausimas atidėtas pasvarstymui kitam susirinkimui.

Sekantis tarybos susirinkimas vyks 2022 m. lapkričio 16 d. 16 val. 30 min. Pageidautinas 3 kabinetas.

Posėdžio pirmininkė Ramunė Skestenienė

Posėdžio sekretorė Ingrida Danisevičiūtė